**LANKIDETZA-KONTRATUA, <<Erakundea>> IRABAZI ASMORIK GABEKO ERAKUNDEAREN ETA UNIVERSIDAD DEL PAÍS VASCO/EUSKAL HERRIKO UNIBERTSITATEAREN ARTEKOA, IKERKETA PROIEKTU BAT EGITEKO DENA**

**PROIEKTUAREN IZENBURUA: “Izenburua”**

Leioa, 2023ko ..................................aren ..........a.

# BILDUTA

Alde batetik, Euskal Herriko Unibertsitatearen (UPV/EHU) izenean, Inmaculada Arostegui Madariaga andrea, Ikerketaren arloko errektoreordea, Euskal Herriko Unibertsitateko errektorearen 2021eko urtarrilaren 28ko Erabakiaz eman zaizkion eskumenak direla bide (gobernu taldearen egitura eta funtzionamendu arloak zehazteko, eta eskumenak eskuordetzeko erabakia).

Beste aldetik, **<<Erakundea>>** (aurrerantzean erakundea), <<Erakundea\_IFk>> IFk zenbakiduna, erakunde horren izenean eta ordezkari \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ jauna/andrea diharduela erakundeko \_\_\_\_\_\_\_\_\_\_\_\_\_\_\_\_\_\_\_\_\_\_\_\_ den aldetik, eta hitzarmen hau izenpetzeko ahalmen nahikoa duena, 20\_\_\_(e)ko \_\_\_\_\_\_\_\_\_\_\_\_\_aren \_\_\_(e)an \_\_\_\_\_\_\_\_\_\_\_\_\_\_\_\_\_\_\_\_\_(e)ko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ notario jaunaren/andrearen aurrean egindako eskritura publikoan emandako ahalmena dela bide (protokolo zk.: \_\_\_\_\_)

Ordezkari biek gaitasun juridiko nahikoa aitortzen diote elkarri, eta beren erakundeen izenean dokumentu hau sinatu dute. Horretarako, honako hau

# ADIERAZI DUTE:

**LEHENENGOA.-**  UPV/EHU ikerketa erakundea da, sektore eta diziplina anitzekoa, irakaskuntza, ikerketa eta transferentzia jarduerak garatzen dituena.

**BIGARRENA.-** UPV/EHUko Ikerketaren arloko Errektoreordetzak 2023ko martxoaren 23an eman zuen argitara Unibertsitatea-Empresa-Gizartea proiektuen deialdia (2023). Deialdi horren helburua da ikerketa jarduerak sustatu eta bultzatzea, eta UPV/EHUko sailetako eta institutuetako ikertaldeek egiten duten ikerketaren kalitate zientifikoa indartzea; eta, horretarako, diru laguntzak ematen ditu, arlo hauetan ikertu ahal izateko: Zientziak, Ingeniaritza eta Arkitektura, Osasun Zientziak, Gizarte eta Lege Zientziak, eta Artea eta Giza Zientziak.

**HIRUGARRENA.-** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ irakasleak zuzentzen duen ikertaldeak <<Izenburua>> ikerketa proiektua aurkeztu du, Unibertsitatea-Empresa-Gizartea proiektuen 2023. urteko deialdiaren barruan.

**LAUGARRENA.-** Erakundeak adierazi du ikertzaile nagusiak aipatutako deialdian aurkeztu duen eskaeran proiektuan parte hartzeko konpromisoa eta ekarpen hau egingo duela: "Zehaztu ekarpen mota"

Horregatik guztiagatik, alde biek lankidetza-akordio hau egin dute, honako klausula hauen arabera:

# KLAUSULAK

**LEHENENGOA.-** Lankidetza-akordio honen helburua da arautzea UPV/EHUren eta erakundearen arteko lankidetza, deialdira aurkeztu den memoria-eskaeran zehaztutako ikerketa proiektua aurrera eramateko dena. Ikertaldeak lan planari, onartutako aurrekontuari eta deialdiko oinarriei jarraikiz egingo du ikerketa.

Gizarte eragileak (erakundea) hitzarmen honetako edozein klausula aldatzen edo ordezkatzen badu, aukeratutako proiektutik kanpo geratuko da automatikoki.

**BIGARRENA.-** Ikertaldea osatuko dute proiektuaren memoriako eranskinean aipatzen diren irakasleek. Ikertaldean aldaketarik egin nahi izanez gero, beharrezkoa izango da Ikerketaren arloko errektoreordeak ontzat ematea aldaketa horiek.

Erakundearen aldetik \_\_\_\_\_\_\_\_\_\_\_\_\_\_\_\_\_\_\_ jauna/andrea arduratuko da ikerketa aurrera eraman eta jarraipena egiteaz.

**HIRUGARRENA.-** Lankidetza-akordio honen eraginkortasuna ikertaldeak eskatutako laguntza lortzeari baldintzatuta egongo da, memoriak zehaztutako Ikerketa proiektua garatzea xede.

Lankidetza-akordio hau sartuko da indarrean eskatutako laguntza ematen den egunean. Akordioaren iraupena izango da diru laguntza esleitzen duen erabakian proiektua egiteko zehaztutakoa, edo Ikerketaren arloko Errektoreordetzak onetsiko dituen erabaki horren luzapenetan adierazitakoa.

**LAUGARRENA.-** Erakundeak lagundu egingo du proiektua aurrera eramaten eta, horretarako, bere giza baliabideak eta baliabide teknikoak jarriko ditu, eta memoria teknikoan azaltzen den moduan egingo ditu lanak.

Gainera, deialdiko oinarriak eta ebaluaziotik eratorritako akordioak betetzeko, erakundeak **<<Erakundea\_ekarpena\_guztira>>** euro emango dizkio UPV/EHUri, gehi BEZa, bien artean finantzatzeko proiektuaren gastuak. Diru kopuru hori fakturak jas ondoren ordainduko da, modu honetara:

**<<Enpresa\_ekarpena\_1. urtea>>** euro, proiektuaren lehenengo urteari dagozkionak. Finantziazioa onartzeko UPV/EHUk argitaratuko duen erabakiaren ondoren emango dira.

**<<Enpresa\_ekarpena\_2. urtea**>> euro, bigarren urteari dagozkionak, urte horren hasieran.

Diru kopuru horiek UPV/EHUk Bilbao Bizkaia Kutxan duen kontu zenbaki honetan sartuko dira: 2095 0292 90 9101266146.

**BOSGARRENA.-** Ikertaldeak proiektuan lortutako emaitzen berri emango dio erakundeari. Ikerketaren emaitzak babesgarri direnean, UPV/EHUk horiek erregistratzeko eskaerak aurkeztu ahal izango du. Halakoetan, asmatzailea edo egilea proiektuan parte hartu duten ikertzaileak izango dira. Erakundeari interesatzen bazaio emaitza horiek erabili edo ustiatzea, idatziz jarri beharko du jakinaren gainean UPV/EHU. Unibertsitateak emaitzak ustiatzeko eskubidea eman ahal izango dio erakundeari eta, horretarako, ustiapen akordio bat idatziko da, non zehaztuko diren alde bakoitzaren betebeharrak eta eskubideak, fede ona oinarri izango dutenak eta bat etorriko direnak ikerketa proiektua kokatzen den sektore soziekonomikoko ohiturekin.

**SEIGARRENA.-** Proiektutik eratorritako argitalpen zientifikoak eta dibulgaziokoak egin ahal izango ditu ikertaldeak. Lankidetza-akordio honen helburu diren ikerketei buruzko argitalpenetan aipatuko da ikerketa erakundearekin elkarlanean egin dela eta UPV/EHUren laguntza izan duela.

**ZAZPIGARRENA.-** Erakundeak, proiektua amaitutakoan, erakundearen memoria aurkeztuko du, eta bertan jasoko dira proiektuaren nondik-norakoak, izandako parte hartzea eta lortu diren emaitzak. Ematzei dagokienez, adierazi beharko du bete ote diren hasierako helburuak, zein den emaitzen erabilgarritasuna eta zein den emaitza horiek erabili, ustiatu edo merkaturatzeko plana.

Txosten hori UPV/EHUko Ikerketaren arloko Errektoreordetzan aurkeztu beharko da, proiektuaren amaiera data eta hurrengo 30 egun naturalen barruan.

**ZORTZIGARRENA.-**  Lankidetza-akordioan aurreikusitako lankidetza jardueren garapena gainbegiratzeko, Segimendu Batzorde bat sortuko da, alderdi bakoitzaren bana ordezkarik osatua. Ardura hauek izango dituzte: lankidetza-akordioa behar bezala garatzen dela zaintzea, beharrezkoak diren alderdiak interpretatzea eta, hala badagokio, proiektua egiterakoan aurreikusi gabeko arrazoiengatik beharrezkoak izan daitezkeen aldaketak onartzea, proiektua betetzea xede.

Lankidetza-akordio hau interpretatu, aldatu, gauzatu edo amaitzean sor litezkeen eztabaidak edo desadostasunak adiskidetasunez konpontzen saiatuko da aldeen artean, akordio honetan arautzen den Jarraipen Batzordeak hala erabakita.

Desadostasunak ebatziko ez balira, Administrazioarekiko Auzietarako Jurisdikzioaren esku jarriko dira, Jurisdikzio hori arautzen duen uztailaren 13ko 29/1998 Legeari jarraituz.

**BEDERATZIGARRENA.-** Erakundeak adierazten du ezagutzen duela unibertsitateak duen zuzenbide publikoko erakunde izaera eta, ondorioz, administrazio prozedurako arauak aplikatzen zaizkiola. Lankidetza-akordio hau interpretatu edo betetzean sor daitezkeen desadostasunak ebazteko, Administrazioarekiko Auzien Jurisdikziora jo beharko dute aldeek.

Alde biek dokumentua irakurri dute, eta guztiarekin ados daudenez, dokumentua hiru aletan sinatu dute helburu bakarrerako, goian adierazitako lekuan eta egunean.

|  |  |  |
| --- | --- | --- |
| UPV/EHUren aldetik |  | Erakundearen aldetik |
| Iz. Inmaculada Arostegui Madariaga |  | Iz. XXXXXXXXXXXXXXX |